‘હેં…? ડાર્લિંગ? રિટાયર થવાના તેમાં ડાર્લિંગ? કે ખુશીના એટેકમાં મગજ લવરીએ ચડ્યું? આટલાં વરસમાં તો કોઈ દા’ડો…? ઠીક છે, જોઉં કેટલા દિવસ આ ડાર્લિંગવાળું ચાલે છે તે. સારું, તો પછી કાલથી મારા કામમાં મદદ કરાવવા લાગજો તો જ મારી સાથે રહેવાશે કે બેસાશે. કોણ જાણે હું ક્યારે નવરી પડીશ(તમારી જેમ)?’ ‘અરે, જો મેં બધું વિચારી જ રાખ્યું છે. મારાં બધાં કામ તો હું જાતે જ કરી લઈશ એટલે ઘરમાં તારા આંટા એટલા ઓછા ને બહારના પરચૂરણ કામ પણ હું મારા માથે જ લઈ લઉં છું. આપણા રામલા સાથે પણ કાલથી તારે બિલકુલ માથું નથી દુખવવાનું. એને તો હું સંભાળી લઈશ.’